**LIDL SRBIJA NOSILAC EMPLOYER PARTNER SERTIFIKATA**

**Kompanija Lidl Srbija je četvrtu godinu zaredom primila prestižni „Employer Partner“ sertifikat za izvrsnost u upravljanju ljudskim resursima. Ovaj sertifikat predstavlja potvrdu kvaliteta u HR praksama, a dodeljen je od strane SELECTIO Grupe, vodeće grupe za savetovanje u ljudskim resursima koja sertifikacijom izdvaja najuglednije poslodavce u regionu.**

Uslovi koji se moraju zadovoljiti kako bi se primio ovaj prestižni sertifikat testiraju se kroz detaljnu evaluaciju HR sistema kompanije, uzimajući u obzir dve perspektive - perspektivu poslodavaca i perspektivu zaposlenih. Kako se analizira praksa celokupnog HR sistema, kompanija Lidl Srbija je morala da pokaže posvećenost, svrsishodnost i kvalitet HR procesa u svom poslovanju i organizaciji na svim nivoima.

,,*Ovaj sertifikat za Lidl ne predstavlja samo priznanje, već i podsticaj da nastavimo da radimo na unapređenju radnog okruženja koje podržava razvoj, poštovanje i zajednički uspeh naših zaposlenih. Izuzetno nam je važno da se naše kolege osećaju zadovoljno, prijatno i sigurno u poslovnim aktivnostima, ali i privatnom životu kao deo Lidl tima*“, **istakla je Ivana Marković, Direktorka Direkcije Ljudski resursi i članica uprave u kompaniji Lidl Srbija.**

**Radno mesto na kojem se zaposleni razvijaju i čine jedan tim**

U Lidl Srbija za svakog zaspolenog važe ista pravila koja podrazumevaju podršku poslodavca od prvog radnog dana. Kroz individualne razvojne planove, interna obrazovanja i programe rotacije, pruža se prilika za lični i profesionalni rast svakog člana tima. Ali, nije samo rast pojedinaca važna - Lidl Srbija ceni i podstiče saradnju unutar timova i među odeljenjima, jer veruje da je snaga zajedništva ključna za uspeh.

Kompanija je poznata i po konkurentnim uslovima rada: atraktivnim zaradama, plaćenim svakim minutom rada, petodnevnoj radnoj nedelji i drugim. Takođe, nudi i široku paletu benefita od kojih su neki: privatno zdravstveno osiguranje pod jednakim uslovima za sve zaposlene, rad od kuće za radna mesta na kojima je to moguće, a jedan od novijih Lidl benefita je i Program podrške zaposlenima. Ovaj program predstavlja mogućnost za sve zaposlene da dobiju besplatne konsultacije iz domena psihološke, finansijske i pravne pomoći.

Svake godine se stotine kompanija prijavljuje za prestižan „Employer Partner“ sertifikat, što značajno doprinosi unapređenju praksi na 10 tržišta i bržem usvajanju inovativnih metoda u oblasti ljudskih resursa. Kao nosilac ovog prestižnog priznanja, kompanija Lidl Srbija zajedno sa svojim partnerima gradi temelje za budućnost rada koji će doprineti unapređenju uslova u celom regionu.

**O Lidlu**

Kompanija Lidl, kao deo nemačke Švarc grupe (Schwarz Gruppe), predstavlja jednog od vodećih prehrambenih trgovinskih lanaca u Nemačkoj i Evropi. Posluje u 32 zemlje širom sveta, sa oko 12.200 prodavnica, kao i više od 220 logističkih centara i skladišta u 31 zemlji sveta.

Lidl je u Srbiji svoje prve prodavnice otvorio u oktobru 2018. godine i trenutno ima 72 prodavnica u 41 gradu širom zemlje. Imamo dugoročne planove sa ciljem da potrošačima širom Srbije ponudimo jedinstveno iskustvo kupovine i najbolji odnos cene i kvaliteta, po čemu smo prepoznati u svetu. Na osnovu sertifikovanja od strane Top Employers Institute za najboljeg poslodavca, Lidl je nosilac sertifikata „Top Employer Serbia“ i „Top Employer Europe” već četvrtu godinu zaredom. Dodatno, u nezavisnim istraživanjima, potrošači u Srbiji su Lidl odabrali kao „Izabranu prodavnicu godine“, pečat koji dodeljuje organizacija „Izabran proizvod godine“, dok je na osnovu reprezentativnog uzorka Lidl u sklopu kampanje „Najbolje u Srbiji“ proglašen za „Miljenika potrošača“.

**Kontakt za medije:**

Dragana Milačak, RED Communication, Email: [dragana.milacak@redc.rs](mailto:dragana.milacak@redc.rs) , Mob: +381 64 875 2671

Teodora Ivanović, RED Communication, Email: [teodora.ivanovic@redc.rs](mailto:teodora.ivanovic@redc.rs), Mob: +381 62 109 7896

[press@lidl.rs](mailto:press@lidl.rs)

[www.lidl.rs](https://www.lidl.rs/)

[Media centar LINK](https://www.lidl.rs/sr/Press-883.htm)

[Instagram Lidl Srbija](https://www.instagram.com/lidlsrbija/)